《夏日同欧阳仲元罗子理邓崇志会饮林屋得紫字》
元代·刘崧

幽居带林皋，烟草共墟里。两日不相承，鸟啼春竹紫。

川平雨初集，日落风更起。怅望城市遥，青山隔流水。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。